คําสั่งกรมสรรพากรที่ ป. 1/2526เรื่อง การคํานวณค่าแห่งอาคารหรือโรงเรือนที่เจ้าของที่ดินได้รับกรรมสิทธิ์เป็น เงินได้พึงประเมินตามมาตรา40 (5)(ก) แห่งประมวลรัษฎากร------------------------------------เพื่อให้เจ้าพนักงานสรรพากรถือเป็นแนวทางปฏิบัติสําหรับการคํานวณค่าแห่งอาคารหรือโรงเรือนที่ผู้ปลูกสร้างยกกรรมสิทธิ์ให้แก่เจ้าของที่ดินเมื่อสร้างเสร็จ เพื่อถือเป็นเงินได้พึงประเมินตามมาตรา 40 (5) (ก) แห่งประมวลรัษฎากร กรมสรรพากรมีคําสั่ง ดังต่อไปนี้ข้อ ๑ กรณีที่เจ้าของที่ดินทําสัญญาให้ผู้อื่นทําการปลูกสร้างอาคารหรือโรงเรือนบนที่ดินของตน โดยผู้ปลูกสร้างยกกรรมสิทธิ์ในอาคารหรือโรงเรือนที่ปลูกสร้างนั้นให้แก่เจ้าของที่ดินเมื่อสร้างเสร็จ และเจ้าของที่ดินตกลงให้ผู้ปลูกสร้างเช่า หรือให้เช่าช่วงอาคารหรือโรงเรือน หรือตกลงให้ผู้ปลูกสร้างจัดหาผู้เช่าอาคารหรือโรงเรือนนั้นโดยตรงจากเจ้าของที่ดินเป็นการตอบแทนภายในระยะเวลาที่กําหนด ให้คํานวณค่าแห่งอาคารหรือโรงเรือนนั้นเป็นเงินได้พึงประเมินของเจ้าของที่ดินตามจํานวนปีแห่งอายุการเช่าในอัตราร้อยละของมูลค่าอาคารหรือโรงเรือนในวันที่ได้รับกรรมสิทธิ์ดังต่อไปนี้จํานวนปีแห่งอายุการเช่า อัตราร้อยละของมูลค่าอาคารฯ| | || --- | --- || จํานวนปีแห่งอายุการเช่า | อัตราร้อยละของมูลค่าอาคารฯ || 1 | 95.0 || 2 | 90.2 || 3 | 85.7 || 4 | 81.4 || 5 | 77.4 || 6 | 73.5 || 7 | 69.8 || 8 | 66.3 || 9 | 63.0 || 10 | 59.9 || 11 | 56.9 || 12 | 54.0 || 13 | 51.3 || 14 | 48.8 || 15 | 46.4 || 16 | 44.0 || 17 | 41.8 || 18 | 39.7 || 19 | 37.7 || 20 ปีขึ้นไป | 35.8 | คําว่า "มูลค่าอาคารหรือโรงเรือน" หมายความว่า ราคาหรือค่าอันพึงมีในวันที่ได้รับอาคารหรือโรงเรือนนั้น ตามมาตรา 9 ทวิ แห่งประมวลรัษฎากร และเพื่อประโยชน์ในการจัดเก็บภาษีเงินได้ในกรณีดังกล่าว ราคาหรือค่าอันพึงมีในวันที่ได้รับอาคารหรือโรงเรือนนั้นให้ถือราคาทุนที่แท้จริงของอาคารหรือโรงเรือนในวันที่ได้รับกรรมสิทธิ์ตัวอย่าง มูลค่าอาคารหรือโรงเรือนในวันที่เจ้าของที่ดินได้รับกรรมสิทธิ์เป็นเงิน 1,000,000 บาท และมีอายุสัญญาเช่า 12 ปี เงินได้พึงประเมินของเจ้าของที่ดินจะเป็นเงิน 540,000 บาท (1,000,000 x 54.0/100 )"มูลค่าอาคารหรือโรงเรือนดังกล่าว เป็นมูลค่าที่ได้หักค่าสึกหรอและค่าเสื่อมราคาตามจํานวนปีแห่งอายุการเช่าแล้ว จะนํามาหักเป็นค่าสึกหรอและค่าเสื่อมราคาในการคํานวณภาษีเงินได้สําหรับกรณีดังกล่าวซ้ําอีกไม่ได้"(แก้ไขเพิ่มเติมโดย ป. 25/2533 ใช้บังคับสําหรับเงินได้พึงประเมินประจําปี พ.ศ. 2533 เป็นต้นไป)ข้อ ๒ ให้นําเงินได้พึงประเมินที่คํานวณได้ตามข้อ 1 มาเฉลี่ยตามส่วนแห่งจํานวนปีของอายุการเช่าในการคํานวณเพื่อเสียภาษีเงินได้บุคคลธรรมดา ตามประกาศกระทรวงการคลัง เรื่องผู้มีเงินได้จากการให้เช่าทรัพย์สินไม่ยื่นรายการเงินได้ให้ครบถ้วนลงวันที่ 6 สิงหาคม พ.ศ. 2499 ได้ โดยให้เจ้าของที่ดินยื่นรายการขอชําระภาษีเงินได้สําหรับเงินได้พึงประเมินที่เฉลี่ยได้เป็นรายปีของอายุการเช่าเป็นการล่วงหน้าให้เสร็จสิ้นไปในปีที่ได้รับกรรมสิทธิ์ในอาคารหรือโรงเรือนนั้นตามมาตรา 52 ทวิ แห่งประมวลรัษฎากร ในกรณีเจ้าของที่ดินมิได้ปฏิบัติตามนัยดังกล่าว ให้เจ้าพนักงานประเมินดําเนินการตรวจสอบและประเมินภาษีเงินได้สําหรับเงินได้พึงประเมินดังกล่าวตามมาตรา 18 ทวิ หรือมาตรา 60 ทวิ แห่งประมวลรัษฎากรข้อ ๓ ความในข้อ 1 และข้อ 2 มิให้ใช้บังคับในกรณีที่เจ้าของที่ดินเป็นบริษัทหรือห้างหุ้นส่วนนิติบุคคลข้อ ๔ คําสั่งนี้ให้ใช้บังคับตั้งแต่วันที่ที่ลงในคําสั่งนี้เป็นต้นไป แต่ทั้งนี้ไม่กระทบกระเทือนถึงภาษีเงินได้บุคคลธรรมดาที่ได้เสียไว้แล้ว หรือที่เจ้าพนักงานประเมินได้ประเมินเรียกเก็บไปแล้ว สั่ง ณ วันที่ 28 มีนาคม พ.ศ. 2526ผู้มีอํานาจลงนาม - สั่ง ณ วันที่ 25 กรกฎาคม พ.ศ. 2527 วิทย์ ตันตยกุลอธิบดีกรมสรรพากร